ᱦᱟᱥᱞᱤᱱ ᱠᱳᱣᱨ

ᱦᱟᱥᱞᱤᱱ ᱠᱳᱣᱨ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱟᱠᱴᱨᱮᱥ, ᱢᱚᱰᱮᱞ ᱟᱨ ᱵᱭᱩᱴᱤ ᱯᱮᱡᱮᱱᱴ ᱴᱟᱭᱤᱴᱮᱞ ᱦᱳᱞᱰᱟᱨ ᱠᱟᱱᱟᱭ ᱾ ᱩᱱᱤ ᱫᱚ ᱯᱟᱱᱴᱟᱞᱳᱱᱥ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱨᱮ ᱯᱩᱭᱞᱩ ᱨᱚᱱᱚᱨ ᱟᱯ ᱮ ᱛᱟᱦᱮᱸ ᱠᱟᱱᱟ ᱟᱨ ᱓ ᱰᱤᱥᱮᱢᱵᱚᱨ ᱒᱐᱑᱑ ᱨᱮ ᱢᱤᱥ ᱮᱨᱛᱷ ᱒᱐᱑᱑ ᱵᱭᱩᱴᱤ ᱯᱮᱡᱮᱱᱴ ᱨᱮ ᱵᱷᱟᱨᱚᱛ ᱮ ᱨᱮᱯᱨᱮᱡᱮᱱᱴ ᱞᱮᱫᱟ ᱾ ᱩᱱᱤ ᱒᱐᱑᱔ ᱨᱮ ᱠᱟᱨᱞᱮ ᱯᱭᱟᱨ ᱠᱟᱨᱞᱮ ᱢᱩᱵᱷᱤ ᱨᱮ ᱟᱡᱟᱜ ᱵᱳᱞᱤᱣᱩᱰ ᱰᱮᱵᱭᱩ ᱢᱟᱬᱟᱝ ᱟᱹᱰᱤ ᱜᱟᱱ ᱮᱰᱵᱷᱟᱨᱴᱤᱥᱢᱮᱱᱴ ᱨᱮ ᱧᱮᱞ ᱞᱮᱱᱟ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱦᱟᱥᱞᱤᱱ ᱫᱚ ᱫᱤᱞᱞᱤ ᱨᱮ ᱦᱟᱨᱟ ᱵᱩᱨᱩ ᱞᱮᱱᱟᱭ ᱾ ᱩᱱᱤ ᱡᱤᱥᱚᱥ ᱮᱱᱰ ᱢᱮᱨᱤ ᱠᱚᱞᱮᱡᱽ ᱠᱷᱚᱱ ᱤᱝᱜᱽᱞᱤᱥ ᱨᱮ ᱟᱡᱟᱜ ᱜᱨᱮᱡᱩᱣᱮᱥᱚᱱ ᱮ ᱠᱚᱨᱟᱣ ᱠᱮᱫᱟ, ᱟᱨ ᱛᱟᱭᱚᱢ ᱛᱮ ᱱᱟᱣᱟ ᱫᱤᱞᱞᱤ ᱨᱮᱱᱟᱜ ᱤᱱᱰᱤᱭᱟᱱ ᱤᱱᱥᱴᱤᱴᱭᱩᱴ ᱚᱯᱷ ᱢᱟᱥ ᱠᱚᱢᱭᱩᱱᱤᱠᱮᱥᱚᱱ ᱠᱷᱚᱱ ᱰᱤᱯᱞᱳᱢᱟᱭ ᱟᱢᱮᱴ ᱠᱮᱫᱟ ᱾

ᱢᱳᱰᱮᱞᱤᱝ
ᱦᱟᱥᱞᱤᱱ ᱠᱳᱣᱨ ᱟᱹᱰᱤ ᱜᱟᱱ ᱮᱰᱵᱷᱟᱨᱴᱤᱥᱢᱮᱱᱴ ᱞᱟᱹᱜᱤᱫ ᱢᱳᱰᱮᱞᱤᱝ ᱟᱠᱟᱫᱟ ᱾ ᱩᱱᱤ ᱒᱐᱑᱑ ᱨᱮ ᱮᱞᱟᱭᱤᱴ ᱢᱳᱰᱮᱞ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱟᱠᱟᱫᱟ ᱟᱨ ᱮᱞᱟᱭᱤᱴ ᱯᱷᱮᱥᱳᱱ ᱠᱮᱞᱮᱱᱰᱟᱨ ᱨᱮ ᱧᱮᱞ ᱟᱠᱟᱱᱟ ᱾

ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ
ᱩᱱᱤ ᱒᱐᱑᱑ ᱯᱟᱱᱴᱟᱞᱳᱱᱥ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱯᱮᱡᱮᱱᱴ ᱨᱮ ᱥᱮᱞᱮᱫ ᱞᱮᱱᱟ ᱟᱨ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱮᱨᱛᱷ ᱒᱐᱑᱑ ᱮ ᱡᱤᱛᱠᱟᱹᱨ ᱠᱮᱫᱟ, ᱡᱟᱦᱟᱸ ᱨᱮ ᱠᱟᱱᱤᱥᱛᱷᱟ ᱫᱷᱟᱸᱠᱚᱨ ᱫᱚ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱣᱟᱨᱞᱰ ᱞᱮᱠᱟᱛᱮ ᱠᱚ ᱛᱟᱡᱽ ᱞᱮᱫᱮᱭᱟ ᱾ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱮᱨᱛᱷ ᱒᱐᱑᱐ ᱟᱨ ᱨᱮᱭᱱᱤᱝ ᱢᱤᱥ ᱮᱨᱛᱷ ᱒᱐᱑᱐, ᱱᱤᱠᱳᱞ ᱯᱷᱟᱨᱤᱭᱟ, ᱤᱵᱷᱮᱱᱴ ᱨᱮᱱᱟᱜ ᱢᱩᱪᱟᱹᱫ ᱨᱮ ᱩᱱᱤ ᱛᱟᱡ ᱮ ᱦᱚᱨᱚᱜ ᱟᱫᱮᱭᱟ ᱾

ᱢᱤᱥ ᱟᱨᱛᱷ ᱒᱐᱑᱑
ᱩᱱᱤ ᱢᱤᱥ ᱟᱨᱛᱷ ᱒᱐᱑᱑ ᱯᱮᱡᱮᱱᱴ ᱨᱮ ᱦᱮᱯᱨᱟᱣ ᱞᱮᱫᱟ ᱡᱟᱦᱟᱸ ᱫᱚ ᱓ ᱰᱤᱥᱮᱢᱵᱚᱨ ᱨᱮ ᱯᱷᱤᱞᱤᱯᱟᱭᱤᱱᱥ ᱨᱮ ᱫᱚᱦᱚ ᱦᱩᱭ ᱞᱮᱱᱟ, ᱢᱮᱱᱠᱷᱟᱱ ᱵᱟᱭ ᱛᱷᱟᱯᱚᱱ ᱞᱮᱱᱟ ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ